**LĪGUMS**

**par mobilo sakaru pakalpojumu sniegšanu**

**NVA 2017/22/1.1-9.4/15**

Rīgā, 2017.gada 17.oktobrī

**Nodarbinātības valsts aģentūra**, reģistrācijas numurs 90001634668, juridiskā adrese K.Valdemāra iela 38 k-1, Rīga, LV-1010, tās direktores Evitas Simsones personā, kura rīkojas saskaņā ar Ministru kabineta 2012.gada 18.decembra noteikumiem Nr.876 “Nodarbinātības valsts aģentūras nolikums”, turpmāk – Pasūtītājs, no vienas puses, un

**Sabiedrība ar ierobežotu atbildību “Tele2”**, reģistrācijas numurs 40003272854, juridiskā adrese Dēļu iela 5, Rīga, LV-1004, tās Biznesa klientu attiecību vadītāja Ģirta Norlindapersonā, kurš rīkojas saskaņā ar 2017.gada 2.janvāra pilnvaru Nr. 2017/1, turpmāk – Izpildītājs, no otras puses,

abi kopā un katrs atsevišķi līguma tekstā saukti “Puse” vai “Puses”, ievērojot Pasūtītāja Publisko iepirkumu likuma 9.panta kārtībā rīkotā iepirkuma “Mobilo sakaru nodrošināšana Nodarbinātības valsts aģentūrai” (ident.Nr. NVA 2017/22) rezultātu un Izpildītāja iesniegto piedāvājumu, izsakot savu brīvo gribu, bez viltus, maldības vai spaidiem, noslēdz savā starpā šādu līgumu, turpmāk – Līgums,:

1. **Līguma priekšmets**

Pasūtītājs izmanto, bet Izpildītājs nodrošina Pasūtītāja mobilo tālruņu lietotājus ar mobilo sakaru pakalpojumiem (turpmāk - Pakalpojumi), saskaņā ar Līguma noteikumiem, Līguma 1.pielikumu (Finanšu piedāvājums), 2.pielikumu (Tehniskais piedāvājums), 3.pielikumu (Izpildītāja abonēšanas noteikumi) un Latvijas Republikas normatīvajiem aktiem.

1. **Līguma summa un norēķinu kārtība**
   1. Kopējā Līguma summa ir 16 280,99 *euro* (sešpadsmit tūkstoši divi simti astoņdesmit *euro* un 99 centi) bez pievienotās vērtības nodokļa
   2. Mēneša rēķina summa tiek aprēķināta saskaņā ar Izpildītāja finanšu piedāvājumā norādītajiem tarifiem (1.pielikums), ievērojot faktisko Pakalpojumu patēriņu.
   3. Pasūtītājs kopā ar ikmēneša maksājumu Izpildītājam maksā pievienotās vērtības nodokli Latvijas Republikas normatīvajos aktos noteiktajā apmērā un kārtībā.
   4. Izpildītājs iesniedz apmaksai rēķinu par Pasūtītājam sniegtajiem Pakalpojumiem iepriekšējā kalendārā mēnesī līdz katra mēneša 10.datumam, nosūtot rēķinu uz e-pasta adresi: nva@nva.gov.lv.
   5. Pasūtītājs par Pakalpojumiem norēķinās 15 darba dienu laikā pēc Izpildītāja rēķina saņemšanas. Gadījumā, ja Pasūtītājs kavē šajā punktā noteikto maksājuma termiņu, Izpildītājs par to informē Pasūtītāja kontaktpersonu, nepārtraucot Pakalpojuma sniegšanu vēl vismaz piecas dienas.
   6. Par rēķina apmaksas dienu tiek uzskatīta diena, kurā Pasūtītājs veicis bezskaidras naudas pārskaitījumu uz Izpildītāja norēķinu kontu bankā.
   7. Ja Pasūtītājs Līgumā noteiktajā termiņā neveic maksājumus par Pakalpojumu, Izpildītājs ir tiesīgs piemērot līgumsodu 0,1% (nulle, komats, viens procents) apmērā no laikā nesamaksātās rēķina summas par katru nokavēto dienu, bet kopsummā ne vairāk kā 10% (desmit procenti) no Līguma summas.
   8. Ja Izpildītājs Līgumā noteiktajos termiņos nenodrošina Līgumā noteiktās saistības, Pasūtītājs ir tiesīgs *piemērot līgumsodu 0,1%* (nulle, komats, viens procents) apmērā no Līgumcenas par katru nokavēto stundu, kurā netika sniegts Pakalpojums, bet kopsummā ne vairāk kā 10% (desmit procenti) apmērā no Līguma summas.
   9. Līguma 2.7. un 2.8. punktā noteiktā līgumsoda samaksa neatbrīvo Puses no Līgumā noteikto saistību pilnīgas izpildes.
2. **Izpildītāja saistības un pienākumi**
   1. Izpildītājs apņemas:
      * 1. nodrošināt kvalitatīvus Pakalpojumus atbilstoši Līguma noteikumiem;
        2. piemērot Pakalpojumu tarifus atbilstoši Līguma 1.pielikumam;
        3. ne vēlāk kā piecas darba dienas pirms mobilo sakaru pakalpojuma uzsākšanas dienas nosūtīt Pasūtītāja struktūrvienību atbildīgajām personām jaunās SIM kartes par saviem līdzekļiem bez papildus samaksas, organizējot SIM karšu pieņemšanas – nodošanas aktu parakstīšanu;
        4. nosūtīt SMS katram Pasūtītāja numuram, ar informāciju, kad SIM karti var sākt lietot (kad tā ir aktivizēta un gatava lietošanai).
   2. Izpildītājs garantē sniegto Pakalpojumu kvalitātes atbilstību Latvijas Republikas normatīvajos aktos noteiktajām prasībām attiecībā uz Pakalpojumiem un atbilstību Līgumam visā tā spēkā esamības periodā.
   3. Ja kādā no Pasūtītāja struktūrvienībām (4.pielikums) Līguma darbības laikā Pakalpojuma kvalitāte ir neapmierinoša (piemēram, nav skaidra un laba balss sakaru kvalitāte, tiek novēroti signāla zudumi, raustīšanās, sarunas pārtrūkšana, atbalss vai kādi citi defekti), tad Izpildītājs, attiecīgās struktūrvienības apkārtnē veic darbus, lai uzlabo Pakalpojuma kvalitāti bez papildus samaksas.
3. **Pasūtītāja saistības un pienākumi**
   1. Pasūtītājs apņemas samaksāt Izpildītājam par atbilstoši Līgumam sniegtiem Pakalpojumiem Līguma 2.punktā noteiktajā kārtībā.
   2. Pasūtītājs apņemas ievērot Izpildītāja abonēšanas noteikumus (3.pielikums). Ja tiek konstatēta pretruna starp Līgumu un Izpildītāja abonēšanas noteikumiem, tad piemērojami Līguma noteikumi.
   3. Pēc Līguma parakstīšanas Pasūtītājs *excel* formātā nodod Izpildītājam informāciju par numuru piekritību Pasūtītāja struktūrvienībām un atbildīgo personu struktūrvienībā, kura ir tiesīga saņemt SIM kartes.
   4. Pasūtītājam ir tiesības Līguma darbības laikā palielināt vai samazināt mobilo telefonu lietotāju skaitu nosūtot informāciju e-pasta veidā Līguma 7.7.punktā minētajai Izpildītāja kontaktpersonai. Palielinoties Pakalpojumu saņēmēju skaitam SIM kartes tiek piegādātas Līguma 7.6.noteiktajai Pasūtītāja kontaktpersonai trīs darba dienu laikā.
   5. Pasūtītāja pienākums ir savlaicīgi sniegt Izpildītājam visu informāciju, kas nepieciešama Līguma saistību izpildei.
4. **Pušu atbildība**
   1. Puses ir atbildīgas viena otrai par Līgumā paredzēto saistību neizpildi vai nepienācīgu izpildi un tās apņemas atlīdzināt viena otrai visus šajā sakarā radušos zaudējumus, izņemot gadījumus, kas tieši paredzēti Līgumā.
   2. Neviena no Pusēm nav atbildīga par zaudējumiem vai saistību neizpildi, vai izpildes aizturējumu, ja tas saistīts ar nepārvaramas varas apstākļiem. Puses par nepārvaramas varas apstākļiem uzskata dabas stihijas (zemestrīces, plūdus, orkānus u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo, streikus (izņemot Pušu darbinieku streikus).
   3. Puse, kurai kļuvis neiespējami izpildīt saistības Līguma 5.2.punktā minēto apstākļu dēļ, piecu darba dienu laikā paziņo otrai Pusei par šādu apstākļu rašanos vai izbeigšanos.
5. **Līguma spēkā stāšanās, tā grozīšanas un izbeigšanas kārtība**
   1. Līgums stājas spēkā ar brīdi, kad to parakstījušas abas Puses un ir spēkā 24 mēnešus no Pakalpojuma sniegšanas uzsākšanas dienas vai līdz dienai, kad Līguma darbības laikā sniegto Pakalpojumu summa sasniedz Līguma 2.1.punktā noteikto kopējo Līguma summu. Pakalpojumu Izpildītājs uzsāk sniegt ne vēlāk kā no 2017.gada 23.novembra plkst. 8:00.
   2. Pusēm ir tiesības grozīt vai papildināt Līgumu, noformējot par to rakstveida pielikumu ievērojot Publisko iepirkumu likuma 61.panta noteikumus. Visi Līguma rakstveidā noformētie grozījumi un papildinājumi ir Līguma neatņemamas sastāvdaļas un stājas spēkā ar abpusējas parakstīšanas brīdi.
   3. Puses var vienpusēji izbeigt Līgumu pirms termiņa, trīs mēnešus iepriekš par to rakstveidā paziņojot otrai Pusei. Šādā gadījumā Puses veic savstarpējo norēķinu par faktiski sniegto Pakalpojumu.
   4. Līgums var tikt izbeigts, Pusēm rakstveidā vienojoties.
   5. Ja viena Puse nepilda vai nepienācīgi pilda līgumsaistības, otrai Pusei ir tiesības izbeigt Līgumu, rakstveidā brīdinot par to vismaz vienu mēnesi iepriekš. Šādā gadījumā Pusei, kas nepilda vai nepienācīgi pilda līgumsaistības, ir pienākums 10 darba dienu laikā atlīdzināt otrai Pusei visus zaudējumus, kas tai radušies līgumsaistību neizpildes vai nepienācīgas izpildes rezultātā.
   6. Pasūtītājam ir tiesības lauzt Līgumu, ja Izpildītājs trīs dienu laikā no 2017.gada 23.novembra neuzsāk sniegt Pakalpojumus un Līguma laušanas gadījumā Izpildītājs maksā Pasūtītājam līgumsodu 2500,00 *euro* (divi tūkstoši pieci simti *euro*).
6. **Citi nosacījumi**
   1. Ja Izpildītājs, ar 2017.gada 23.novembri nenodrošina Pakalpojumu sniegšanu Pasūtītājam pilnā apjomā (visiem mobilajiem tālruņiem), Izpildītājs par katru Pakalpojuma pilnvērtīgas nenodrošināšanas diennakti maksā līgumsodu 240,00 *euro* (divi simti četrdesmit *euro*) apmērā, jeb 10,00 *euro* (desmit *euro*) par katru stundu, bet ne vairāk kā 10% no Līguma kopējās summas.
   2. Strīdus, kuri rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota Latvijas Republikas vispārējās jurisdikcijas tiesā normatīvajos aktos noteiktajā kārtībā.
   3. Kādam no Līguma noteikumiem zaudējot spēku normatīvo aktu izmaiņas gadījumā, Līgums nezaudē spēku tā pārējos punktos un šādā gadījumā Pusēm ir pienākums piemērot Līgumu spēkā esošo normatīvo aktu prasībām.
   4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un pienākumu pārņēmējam. Puse brīdina otru Pusi rakstveidā par šādu apstākļu iestāšanos 10 darba dienas iepriekš.
   5. Pusēm savlaicīgi, bet ne vēlāk kā trīs darba dienu laikā jāinformē otra Puse par jebkurām izmaiņām saimnieciskajā darbībā, t.sk. par juridiskās adreses, vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
   6. Līguma izpildi koordinējošā persona no Pasūtītāja puses ir Resursu pārvaldības nodaļas speciāliste Ingūna Maļinovska, tālrunis 67021834, mob. tālrunis 28336997, e-pasts: Inguna.Malinovska@nva.gov.lv.
   7. Līguma izpildi koordinējošā persona no Izpildītāja puses ir Agnese Rudzāte, mob. tālrunis 20000811, e-pasts: Agnese.Rudzate@tele2.com.
   8. Līguma 7.6. un 7.7.punktā noteiktajām Pušu kontaktpersonām ir tiesības attiecīgās Puses vārdā parakstīt visus ar mobilo sakaru pakalpojumu sniegšanu saistītos dokumentus, kā arī risināt citus ar Līguma izpildi saistītus organizatoriskus jautājumus.
   9. Līgums sagatavots latviešu valodā uz četrām lapām un parakstīts divos oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
   10. Līgumam pievienotas šādas tā neatņemamas sastāvdaļas – 1.pielikums (Finanšu piedāvājums), 2.pielikums (Tehniskais piedāvājums), 3.pielikums (Izpildītāja abonēšanas noteikumi) un 4.pielikums (Nodarbinātības valsts aģentūras struktūrvienību adreses).
7. **Pušu rekvizīti**

|  |  |  |
| --- | --- | --- |
| **PASŪTĪTĀJS:** |  | **IZPILDĪTĀJS:** |
|  |  |  |
| Nodarbinātības valsts aģentūra  K.Valdemāra iela 38 k-1,  Rīga, LV-1010  Reģ.Nr. 90001634668  Valsts kase  Konts: LV06TREL2180451041000 |  | **SIA “Tele 2”**  Dēļu iela 5, Rīga, LV-1004  Reģ. Nr. 40003272854  Banka: Nordea Bank AB Latvijas filiāle  Konts: LV20NDEA0000080196882 |
|  |  |  |
| E.Simsone |  | Ģ.Norlinds |

1.pielikums

2017.gada \_\_\_.\_\_\_\_\_\_\_ līgumam

**FINANŠU PIEDĀVĀJUMS**

|  |  |  |
| --- | --- | --- |
| **Nr.** | **Pakalpojums** | **Cena *euro* bez PVN par vienu vienību** |
| **Sarunu pamata tarifs Latvijā un no Latvijas (par 1 minūti)** | |  |
| 1 | Uz *“LMT”* mobilo sakaru tīklu |  |
| 2 | Uz “Tele 2” mobilo sakaru tīklu |  |
| 3 | Uz “Bite Latvija” mobilo sakaru tīklu |  |
| 4 | Zvani uz izziņu dienestiem (1180, 1817, 1188) |  |
| 5 | Uz visiem fiksēto sakaru tīkliem Latvijā |  |
| **Īsziņu tarifs Latvijā (par 1 īsziņu)** | |  |
| 6 | Savstarpējās īsziņas (starp pasūtītāja pieslēguma numuriem) |  |
| 7 | Uz *“LMT”* mobilo sakaru tīklu |  |
| 8 | Uz “Tele2” mobilo sakaru tīklu |  |
| 9 | Uz “Bite Latvija” mobilo sakaru tīklu |  |
| 10 | Uz ārvalstu tīkliem |  |
| **Zvani uz ārvalstīm (par 1 minūti)** | |  |
| 11 | Uz Eiropas Ekonomiskās zonas (turpmāk – EEZ) valstīm |  |
| 12 | Uz pārējām Eiropas valstīm, izņemot EEZ valstis |  |
| 13 | Uz pārējām valstīm, izņemot satelītu tīklus un paaugstinātas maksas numuriem |  |
| **Maksa par zvaniem, īsziņām un datu pārraidi viesabonēšanas režīmā (par 1 min, sms, MB):** | |  |
| 14 | Maksa par izejošiem zvaniem viesabonēšanā EEZ valstīs |  |
| 15 | Maksa par izejošiem zvaniem viesabonēšanā pārējās Eiropas valstīs, izņemot EEZ valstis |  |
| 16 | Maksa par izejošajām īsziņām viesabonēšanā EEZ valstīs |  |
| 17 | Maksa par izejošām īsziņām viesabonēšanā pārējās Eiropas valstīs, izņemot EEZ valstis |  |
| **Datu pārraides mēneša maksa (1 pieslēgumam, GSM, UMTS un LTE tīklos)** | |  |
| 18 | Maksa par datu pārraidi telefonā, pretendenta tīklā un EEZ valstīs (vismaz 200 MB/mēnesī) |  |
| 19 | Maksa par datu pārraidi telefonā, pretendenta tīklā un EEZ valstīs (vismaz 1 GB/mēnesī) |  |
| 20 | Maksa par datu pārraidi ar datu iekārtu, pretendenta tīklā (vismaz 10 GB) |  |
| **Papildus izmaksas** | |  |
| 24 | Rēķins un veikto zvanu ikmēneša sarunu saraksts (elektroniskā formā) |  |
| 25 | Pakalpojumi līdzsavienojumu un konferences zvanu (abonēšana mēnesī) |  |
| 26 | Maksa par mobilo pakalpojumu maiņu (pārslēgšanu) |  |
| 27 | Veikto zvanu un citu mobilo pakalpojumu detalizēts izraksts (izvērsts izsaukto numuru saraksts, sarunu ilgums utt.) |  |

**Finanšu piedāvājumā visi tarifi norādīti, ņemot vērā šādus nosacījumus:**

* + - * 1. norādītajos tarifos ir iekļautas visas Izpildītāja piedāvātās atlaides;
        2. tarifs par vienu sarunas minūti, vienu īsziņu (turpmāk – uzskaites vienība) nav atkarīgs no šo uzskaites vienību apjoma izmaiņām;
        3. cena nevar palielināties, ja reālais pakalpojuma apjoms ir atšķirīgs nekā plānotais pakalpojuma apjoms;
        4. ja Izpildītājs vienam pakalpojumam piedāvā vairākus atšķirīgus tarifus (atkarībā no diennakts laika, savienojuma adresāta utt.) finanšu piedāvājuma norādīts dārgākais tarifs.

|  |  |  |
| --- | --- | --- |
| **PASŪTĪTĀJS:** |  | **IZPILDĪTĀJS:** |
|  |  |  |
| E.Simsone |  | Ģ.Norlinds |

2.pielikums

2017.gada \_\_\_.\_\_\_\_\_\_\_ līgumam

**TEHNISKAIS PIEDĀVĀJUMS**

1. Izpildītājs nodrošina kvalitatīvus mobilo sakaru pakalpojumus Pasūtītāja 557 lietotājiem (turpmāk tekstā – mobilo telefonu grupa) uz līguma uzsākšanas brīdi, ar iespēju palielināt mobilo telefonu lietotāju skaitu līdz 860.
2. Izpildītājs mobilo telefonu grupām nodrošina:
   1. mobilo sakaru (3G (UMTS), 4G (LTE)) kvalitatīvu pārklājumu ne mazāk kā 97% Latvijas Republikas teritorijas; Rīgas administratīvajā teritorijā 99% teritorijas. Pakalpojuma pieejamību visos administratīvi teritoriālos (pašvaldību) centros visā Latvijā.
   2. sakarus uz jebkuru publiskā telefonu tīkla operatoru (fiksēto un mobilo) Latvijā;
   3. līdzsavienojumu un konferences zvanu;
   4. visā līguma darbības laikā zvanu iespēju uz visām ES valstīm, ASV, Krieviju u.c.;
   5. Pasūtītāja norādītajiem mobilajiem telefonu numuriem līguma darbības laikā iespēju izmantot mobilos sakarus, ja savienojumu atbalsta Pasūtītāja rīcībā esošie mobilie telefoni, ES valstīs, EEZ valstīs, ASV, Krievijā, u.c.;
   6. bezmaksas numura noteicēju;
   7. bezmaksas savstarpējās sarunas;
   8. bezmaksas savienojumu;
   9. bezmaksas aizliegumu uzlikšanu zvaniem uz paaugstinātas maksas numuriem, paaugstinātu maksas pakalpojumu slēgšanu;
   10. bezmaksas zvanu pāradresāciju uz citiem Pasūtītāja mobilajiem telefona numuriem;
   11. datu pārraidi;
   12. SMS;
   13. pieslēguma izveidošanu/ maiņu/ atslēgšanu vienas darba dienas laikā pēc rakstveida pieteikuma nosūtīšanas. Pieteikumi var tikt nosūtīti arī elektroniskā veidā;
   14. Izpildītājs nenosaka minimālo/maksimālo sarunu vai izmaksu apjomu mēnesī.
3. Izpildītājs nodrošina Pasūtītāja rīcībā esošo mobilo telefonu numuru bezmaksas pārņemšanu (tai skaitā Pasūtītāja vārdā aizpildot nepieciešamos dokumentus), kā arī jaunu numuru pieslēgšanu mobilajiem telefoniem. Numuru pārņemšana un pieslēgšana tiks organizēta ārpus Pasūtītāja darba laika.
4. Maksimālais līguma termiņš – 24 (divdesmit četri) mēneši sākot no līguma noslēgšanas brīža vai līdz līguma summas sasniegšanai.
5. Izpildītājs rēķinu par iepriekšējā mēnesī izmantotajiem telekomunikāciju pakalpojumiem iesniedz Pasūtītājam līdz nākamā mēneša 15.datumam. Rēķinā ir norādīta informācija par katru telefona numuru, norādot visas izmaksas, saņemto pakalpojumu un apjomu (atšifrējot pakalpojumus). Pēc Pasūtītāja pieprasījuma Izpildītājs iesniedz atsevišķi rēķinus par norādītajiem telefona numuriem. Izpildītājs nodrošina bezmaksas ikmēneša sarunu saraksta nosūtīšanu (MS Excel failā ar iespēju grupēt un filtrēt datus) Pasūtītāja kontaktpersonai uz norādīto e-pastu par konkrētu numuru vai kopsavilkumu konkrētajam mēnesim un internetā pieejamu sistēmu, kurā redzams visu lietotāju iepriekšējā mēneša sarunu saraksts. Sarunu sarakstā ir izdalītas katra telefona numura veiktās sarunas (zvani, īsziņas, datu lietošana, u.c.), norādot sarunas datumu un laiku cikos saruna veikta, sarunas ilgumu (apjomu), izmaksas. Pēc Pasūtītāja pieprasījuma, sagatavojot rēķinu, Izpildītājs nodrošina pie katra numura Pasūtītāja norādītu informāciju par lietotāju.
6. Izpildītājs nodrošina kontaktpersonu, kura irs pieejama visu līguma darbības laiku darba dienās no plkst. 8:30 līdz 17:00 (Agnese Rudzāte, tālr.: 20000811, e-pasts: agnese.rudzate@tele2.com). Izpildītāja klienta atbalsta dienesta telefons, kuru nepieciešamības gadījumā var izmantot ārpus kontaktpersonas darba laika – 28444777.
7. Ja līguma darbības laikā Latvijā tiks reģistrēts jauns elektronisko pakalpojuma sniedzējs, Izpildītājs piemēro tarifu, kas nav augstāks par finanšu piedāvājumā norādīto augstāko tarifu uz citu mobilo vai stacionāro telekomunikāciju operatoru.
8. Izpildītājs nodrošina Pasūtītājam tiešsaistes režīmā attālinātu piekļuvi pašreizējai informācijai par saviem pieslēguma numuriem un iespēju operatīvi administrēt pieslēgumus un izmantoto pakalpojumu konfigurāciju izmaiņas.
9. Ja piegādātajām SIM kartēm būs tehniski traucējumi vai bojājumi, Izpildītājs nodrošina tehniskā personāla ierašanos pie Pasūtītāja, lai novērstu bojājumus vai piegādātu un nomainītu SIM kartes.

|  |  |  |
| --- | --- | --- |
| **PASŪTĪTĀJS:** |  | **IZPILDĪTĀJS:** |
|  |  |  |
| E.Simsone |  | Ģ.Norlinds |

3.pielikums

2017.gada \_\_\_.\_\_\_\_\_\_\_ līgumam

**IZPILDĪTĀJA ABONĒŠANAS NOTEIKUMI**

* 1. TELE2 sniedz, un Abonents lieto elektronisko sakaru pakalpojumus TELE2 un citu elektronisko sakaru komersantu elektronisko sakaru tīklos, kā arī citus pakalpojumus saskaņā ar līgumu (turpmāk tekstā – Pakalpojumi).
  2. Līgums nosaka TELE2 Pakalpojumu sniegšanas un lietošanas kārtību, un tas attiecas uz visiem Pakalpojumiem, par kuriem vienojas TELE2 un Abonents.

1. **LĪGUMA TERMIŅŠ UN PAKALPOJUMU PIESLĒGŠANA**
   1. Lēmumu par Pakalpojumu pieslēgšanu vai pieslēgšanas termiņu pieņem TELE2.
   2. Informāciju par Pakalpojumiem, to lietošanas kārtību un kvalitāti, maksām, tarifiem un norēķiniem TELE2 nodrošina kādā no minētajiem veidiem: izvieto redzamā vietā TELE2 centros, pašapkalpošanās portālā Mans TELE2, nosūta Abonentam informatīvu īsziņu, ietver ikmēneša rēķinā, publisko internetā mājas lapā www.tele2.lv, kā arī šī informācija ir pieejama Abonentam, zvanot uz TELE2 informatīvo tālruni.
   3. Piesakot numura saglabāšanu pakalpojumu:
      1. Abonents uzdod TELE2 iesniegt pieprasījumu Donora tīkla operatoram par Numura saglabāšanas pakalpojumu;
      2. Abonents pilnvaro TELE2 veikt visas nepieciešamās darbības, lai pārvietotu saglabājamo numuru uz TELE2 elektronisko sakaru tīklu, tajā skaitā izbeigt līgumattiecības ar Donora tīkla operatoru;
      3. Abonents apliecina, ka ar Numura saglabāšanas noteikumiem ir iepazinies;
      4. Abonents ir informēts un piekrīt, ka līguma ar Donora tīkla operatoru izbeigšana neatbrīvo no pienākuma veikt samaksu Donora tīkla operatoram par saņemtajiem pakalpojumiem;
      5. TELE2 pieslēgumu izveido ne vēlāk kā otrajā darba dienā pēc apstiprinājuma saņemšanas no Donora tīkla operatora;
      6. TELE2 izsniedz vai nosūta Abonentam SIM karti, kura nodrošina TELE2 elektronisko sakaru pakalpojumu izmantošanu. TELE2 nav atbildīgs par nenodrošinātu numura saglabāšanas pakalpojumu, ja tam par iemeslu ir Donora tīkla operatora prettiesiska darbība vai bezdarbība.

**3. TARIFI UN NORĒĶINI**

* 1. Maksu par Pakalpojumiem un Pakalpojumu tarifus, abonēšanas maksu, norēķinu kārtību un kredītlimita apjomu nosaka TELE2.
  2. TELE2 var mainīt abonēšanas maksu, norēķinu kārtību, tarifus un noteikt papildu Pakalpojumu tarifus. Par izmaiņām TELE2 informē Abonentu 30 (trīsdesmit) kalendārās dienas iepriekš Līgumā noteiktajā kārtībā. Ja Abonents nepiekrīt TELE2 vienpusēji veiktajām Līguma izmaiņām, Abonentam ir tiesības līdz Līguma grozījumu spēkā stāšanās dienai iesniegt rakstisku iesniegumu par Līguma izbeigšanu.
  3. Ja Abonents maksājumu nav veicis rēķinā norādītajā apjomā un termiņā, TELE2 ir tiesības veikt brīdinājuma procedūru, ierobežojot Pakalpojumu sniegšanu, līdz pilnīgai Pakalpojuma pārtraukšanai.
  4. TELE2 Pakalpojumu sniegšanu atjauno, ja Abonents samaksājis par saņemtajiem Pakalpojumiem pilnā apmērā.
  5. Ja Abonents rēķinu nav saņēmis, tas neatbrīvo Abonentu no rēķina savlaicīgas samaksas pienākuma. Informāciju par veicamajiem maksājumiem var saņemt, izmantojot informatīvo tālruni vai www.tele2.lv sadaļu Mans TELE2.
  6. Ja Abonents nav veicis norēķinu rēķinā norādītajā termiņā un apjomā, TELE2 ir tiesības piemērot līgumsodu 0,2% apmērā no nesamaksātās summas par katru nokavēto dienu, bet ne vairāk kā 10% no kavētā maksājuma summas.
  7. Kredītlimita noteikumi:
     1. Ja Abonents ir saņēmis Pakalpojumus apmērā, kas pārsniedz TELE2 noteikto kredītlimitu, TELE2 ir tiesības ierobežot Pakalpojumus, un Abonentam var tikt noteikts pienākums veikt drošības naudas iemaksu.
     2. Ja Abonents drošības naudas iemaksu neveic, tad Pakalpojumu sniegšana Abonentam var tikt pārtraukta. Abonentam ir pienākums patstāvīgi kontrolēt saņemto Pakalpojumu apjomu un izmaksas.

1. **RĒĶINS**
   1. TELE2 sagatavo Abonentam vienu normatīvo aktu prasībām atbilstošu rēķinu, neatkarīgi no piešķirto pieslēgumu skaita. TELE2 rēķinu ne retāk kā reizi mēnesī nosūta uz Abonenta norādīto elektronisko adresi. Abonentam ir iespēja izvēlēties saņemt bez maksas detalizētu rēķinu.
   2. Abonentam rēķins jāapmaksā rēķinā norādītajā termiņā.
   3. Ja Abonents piekrīt rēķinu saņemt elektroniskā veidā, tad Abonents atsakās no rēķina piegādes pa pastu un Abonentam nav jāsedz rēķina piegādes izdevumi.
   4. Maksa par Abonenta saņemtajiem viesabonēšanas pakalpojumiem tiek iekļauta nākamā mēneša rēķinā pēc viesabonēšanas elektronisko sakaru pakalpojuma sniedzēja, ārvalstu operatora, rēķina saņemšanas TELE2.
   5. Abonenta rēķinā tiek iekļauta maksa par trešo pušu sniegtajiem pakalpojumiem.
   6. Abonents piekrīt, ka TELE2 veic norēķinu par trešo pušu Abonentam sniegtajiem pakalpojumiem.
2. **ABONENTA TIESĪBAS UN PIENĀKUMI**
   1. Abonents izmanto TELE2 Pakalpojumus, ievērojot šos Abonēšanas noteikumus, Līgumu un Latvijas Republikā spēkā esošos tiesību aktus.
   2. Abonents nedrīkst saistības, kas izriet no Līguma, pilnīgi vai daļēji nodot citām personām.
   3. Abonentam ir pienākums veikt norēķinu par Līguma ietvaros saņemtajiem pakalpojumiem, neatkarīgi no tā, vai Pakalpojumu izmantojis Abonents vai cita persona.
   4. Abonentam vienas nedēļas laikā rakstveidā vai, ierodoties personīgi TELE2 centrā, jāinformē TELE2, ja tiek mainīti Līgumā norādītie Abonenta dati vai rekvizīti.
   5. Abonents patstāvīgi slēdz un izbeidz darījumus par trešo pušu piedāvāto pakalpojumu saņemšanu (piemēram, paaugstinātas maksas satura piegādātāju pakalpojumi), kā arī veic norēķinus par trešo pušu sniegtajiem pakalpojumiem, kas tiek iekļauti Abonenta rēķinā, izmantojot TELE2 uzskaites sistēmu. Abonenta SIM kartes bloķēšana nepārtrauc Abonenta ar trešajām pusēm noslēgto darījumu spēkā esamību un Abonentam ir pienākums patstāvīgi, bez TELE2 starpniecības veikt trešo pušu pakalpojumu pieslēgšanu vai atslēgšanu.
   6. Abonentam 24 (divdesmit četru) stundu laikā ir jāinformē TELE2 par SIM kartes zādzību vai pazaudēšanu. Līdz brīdim, kamēr netiks saņemta informācija par nozaudētu vai nozagtu SIM karti, maksa tiek aprēķināta par sniegtajiem Pakalpojumiem to faktiskajā apmērā.
   7. Abonentam ir tiesības iesniegt pretenziju par TELE2 rēķinu pamatotību 30 (trīsdesmit) dienu laikā no rēķina izrakstīšanas brīža. Pretenzijas iesniegšana neatbrīvo Abonentu no rēķina pilnīgas un savlaicīgas apmaksas. Ja Abonenta pretenzija tiek atzīta par pamatotu, Abonenta nepamatoti samaksātā summa tiek izmantota nākamā rēķina attiecīgās daļas apmaksai.
   8. Ja Abonents lieto TELE2 dotētu vai uz nomaksu iegādātu elektronisko sakaru ierīci, tad gadījumā, ja Abonents kavē Līgumā noteikto maksājumu saistību izpildi vairāk nekā 2 (divus) mēnešus, TELE2 ir tiesības noslēgt attiecīgās sakaru ierīces IMEI kodu, iepriekš nosūtot rakstveida brīdinājumu.
   9. Lai atjaunotu sakaru ierīces IMEI koda darbību, Abonentam ir jāveic pilna parāda apmaksa un jāiesniedz TELE2 rakstveida iesniegums.
   10. Abonentam ir pienākums iepazīties ar Pakalpojumu lietošanas noteikumiem, tarifiem, abonēšanas maksu, norēķinu kārtību un citu informāciju, kas Abonentam pieejama 2.2. punktā noteiktajos veidos.
   11. Pirms trešo pušu pakalpojumu izmantošanas uzsākšanas Abonents apņemas iepazīties ar pakalpojuma sniedzēja interneta vietnē publicētajiem pakalpojuma lietošanas noteikumiem.
   12. Abonents apliecina, ka šo Līgumu slēdzot, sniegtie dati ir patiesi.
3. **TELE2 TIESĪBAS UN PIENĀKUMI**
   1. TELE2 nodrošina elektronisko sakaru tīkla darbību un Pakalpojumu sniegšanu Abonentiem, ievērojot Līguma noteikumus un Latvijas Republikā spēkā esošos tiesību aktus.
   2. TELE2 apņemas iespējami ātri novērst Pakalpojumu traucējumus. TELE2 neatbild par traucējumiem un nepilnībām elektroapgādes tīklos vai citos elektronisko sakaru tīklos Latvijā un ārvalstīs, ja tie notikuši nepārvaramas varas apstākļu dēļ.
   3. TELE2 ir tiesības piešķirt Abonenta pieslēguma numuru citam Abonentam ne ātrāk kā 6 (sešus) mēnešus pēc Līguma darbības izbeigšanas.
   4. TELE2 ir tiesības Abonenta datus un informāciju par kavētajiem maksājumiem nodot trešajām personām ar mērķi veidot kredītvēstures datu bāzi, iekļaujot tajā Abonenta datus, veikt parāda piedziņu, kā arī izmantot kredītvērtējumu veidošanai, ja Abonents savlaicīgi neveic maksājumus un Abonentam Pakalpojumu sniegšana tiek pārtraukta. Abonentam ir pienākums apmaksāt TELE2 izdevumus, kas saistīti ar juridiskajiem pakalpojumiem, tiesvedību un citiem zaudējumiem.
   5. Ja Abonents neveic maksājumus un Abonentam Pakalpojumu sniegšana tiek pārtraukta, tad ir uzskatāms, ka Abonents ir izbeidzis Līgumu pirms Līguma termiņa beigām ar visām no tā izrietošajām sekām.
   6. Abonents var iesniegt rakstveida pretenziju par kvalitātes kritēriju neizpildi Latvijas Republikas normatīvajos aktos noteiktajos termiņos. TELE2 izskata un sniedz atbildi uz Abonenta pretenzijām 30 (trīsdesmit) dienu laikā no pretenzijas saņemšanas brīža.
   7. Ja Abonents, slēdzot līgumu, ir sniedzis nepatiesas Līgumā iekļaujamās ziņas, un šāda nepatiesu ziņu sniegšana ir izraisījusi TELE2 zaudējumus, tad uzskatāms, ka Abonents, parakstot šo Līgumu, ir pilnvarojis TELE2 iepriekšminētos zaudējumus ieturēt no Abonenta iemaksātās drošības naudas.
      1. Lai piešķirtu pieslēgumu, TELE2 var noteikt Abonentam drošības naudas iemaksas saistības.
   8. TELE2 nodrošina Abonentam iespēju izsaukt operatīvos dienestus.
   9. TELE2 nodrošina elektronisko sakaru pakalpojumu ārkārtas situācijās ar Valsts ugunsdzēsības un glābšanas dienestu, Valsts policiju, Neatliekamās medicīniskās palīdzības dienestu, gāzes avārijas dienestu, Jūras meklēšanas un glābšanas dienestu, numura “112” dienestu un valsts pārvaldes iestādēm.
   10. Abonents piekrīt, ka TELE2 apstrādā datus par Abonenta izmantotajiem pakalpojumiem un sniedz komercpriekšlikumus saskaņā ar spēkā esošās likumdošanas noteikumiem Līguma darbības laikā.
   11. Ja Abonenta izmantotais elektronisko sakaru pakalpojumu apjoms ir sasniedzis maksas ierobežojumu, pēc kura tiek pārtraukta elektronisko sakaru pakalpojumu sniegšana, TELE2 nosūta Abonentam īsziņu par pakalpojuma sniegšanas pārtraukšanu.
   12. Ja Abonenta izmantotais elektronisko sakaru pakalpojumu apjoms viesabonēšanā ir sasniedzis maksas ierobežojumu, pēc kura atbilstoši normatīvajiem aktiem un TELE2 nosacījumiem tiek pārtraukta elektronisko sakaru pakalpojumu sniegšana, TELE2 nosūta Abonentam īsziņu par pakalpojumu sniegšanas pārtraukšanu.
   13. Ja Abonentam ir ierobežoti elektronisko sakaru pakalpojumi šo noteikumu 6.11. un 6.12. punktos minētajos gadījumos, tad tie tiek atjaunoti, ievērojot mājas lapā www.tele2.lv noteikto kārtību.
4. **LĪGUMA DARBĪBAS IZBEIGŠANA**
   1. Abonents var izbeigt līgumu vai atslēgt pieslēgumu, iesniedzot rakstveida iesniegumu TELE2 pakalpojumu sniegšanas vietā vai nosūtot to uz TELE2 juridisko adresi.
   2. TELE2 ir tiesības nekavējoties izbeigt Līgumu šādos gadījumos:
      1. ja Abonents izmanto savu pieslēgumu, lai sniegtu pakalpojumus vai pārraidītu signālus citām personām par atlīdzību bez TELE2 rakstiskas piekrišanas;
      2. ja Abonents pretlikumīgi izmanto elektronisko sakaru ierīces sakaru plūsmas novirzīšanai TELE2 tīklā vai uz citiem elektronisko sakaru tīklu operatoriem, radot traucējumus TELE2 elektronisko sakaru tīklam, to abonentiem vai citam operatoram, to klientiem;
      3. ja Abonentam Pakalpojumu sniegšana ir pārtraukta kavētu maksājumu dēļ un, neskatoties uz brīdinājumiem, maksājumi nav veikti noteiktajos termiņos;
      4. ja ir konstatēts, ka pieslēgums izmantots komercdarbības veikšanai elektronisko sakaru pakalpojumu sniegšanas jomā;
      5. ja Abonents pieslēgumu izmanto pretrunā TELE2 elektronisko sakaru pakalpojumu labticīgas izmantošanas noteikumiem, kas publicēti ([www.tele2.lv](http://www.tele2.lv));
      6. ja ir konstatēts, ka pieslēgums izmantots, lai apzināti traucētu elektronisko sakaru tīklu darbību, veiktu prettiesiskus trešo personu aizskārumus, vai citu prettiesisku darbību veikšanai;
      7. ja Abonents ir atzīts par maksātnespējīgu vai uzsākts likvidācijas process.
   3. Pēc Līguma darbības izbeigšanas Abonents veic gala norēķinu kārtējā rēķinā.
   4. Līgums par pieslēgumu ar Numura saglabāšanas pakalpojumu ir uzskatāms par izbeigtu, ja Donora tīkla operators noraida TELE2 iesniegto numura pārvietošanas pieprasījumu atbilstoši šā Līguma 2.3. punkta noteikumiem.
5. **LĪGUMA NEIEVĒROŠANAS SEKAS**
   1. Ja kāda no pusēm neievēro Līgumā ietvertās saistības, otra puse var izbeigt Līgumu tā noteikumos paredzētajā kārtībā.
   2. Jebkurš strīds, domstarpības vai prasības, kas izriet no šī Līguma, skar to vai tā pārkāpšanu, izbeigšanu vai spēkā neesamību, tiek risināts sarunu veidā. Ja vienošanās netiek panākta, tad strīds tiks izšķirts Latvijas Republikas tiesu iestādēs.
6. **PAKALPOJUMU KVALITĀTE**
   1. TELE2 nodrošina Pakalpojumu kvalitāti TELE2 elektronisko sakaru tīkla darbības zonā, ievērojot ierobežojumus, kas var rasties atbilstoši attiecīgās pakalpojuma izmantošanas vietas īpašajiem apstākļiem.
   2. TELE2 neuzņemas atbildību par sniegto Pakalpojumu kvalitāti un zaudējumiem, kas radušies Abonentam, ja Abonents lieto bojātas elektronisko sakaru ierīces, kurām nav novērtēta un deklarēta atbilstība noteiktām prasībām.
   3. TELE2 nodrošina balss telefonijas pakalpojumu minimālo runas pārraides kvalitāti ballēs un maksimālo īsziņas piegādes laiku sekundēs 85% no īsziņu kopapjoma, atbilstoši SPRK deklarētajiem kvalitātes rādītājiem. Abonentam ir tiesības atkāpties no noslēgtā Līguma bez līgumsoda piemērošanas gadījumā, ja TELE2 nesniedz pakalpojumu atbilstoši kvalitātes kritērijiem, kas noteikti normatīvajos aktos.
   4. TELE2 nodrošina pakešdatu bezvadu interneta pārraides minimālo augšupielādes un lejupielādes ātrumu no galalietotāja pieslēguma punkta līdz TELE2 izmantotajam interneta pieslēguma punktam ne mazāk par 9.6 kbit/s šaurjoslas interneta pārraidei un 256 kbit/s platjoslas interneta pārraidei, nodrošinot pakalpojuma pieejamību 90% un bojājumu novēršanu 24 stundu laikā. TELE2 negarantē minimālo interneta ātrumu gadījumos, kas uzskaitīti mājas lapas www.tele2.lv sadaļā „Internets / Datu pārraides nosacījumi”.
   5. Lai nodrošinātu elektronisko sakaru pakalpojuma kvalitāti, TELE2 ir tiesības atsevišķos gadījumos samazināt datu pārraides ātrumu.
   6. Ja TELE2 vainas dēļ nav iespējams izmantot pakalpojumus vai tie netiek nodrošināti kvalitātē, kāda ir publiskota 2.2. punktā uzskaitītajos veidos, TELE2 var izvērtēt konkrētos apstākļus un lemt par abonēšanas un minimālās mēneša maksas pārrēķinu par laika periodu, kad nebija iespēja saņemt TELE2 tīkla pakalpojumu vai tīkla pakalpojumi netika sniegti noteiktajā kvalitātē.
7. **CITI NOTEIKUMI**
   1. Nepārvaramas varas apstākļu dēļ Pakalpojumu sniegšana var tikt pārtraukta uz laiku līdz Nepārvaramas varas apstākļu darbības beigām. TELE2 neatbild par Līguma saistību neizpildi vai nepienācīgu izpildi, ja tās cēlonis ir nepārvarama vara. Par nepārvaramas varas apstākļiem šī Līguma izpratnē ir uzskatāmi apstākļi, kas ir ārpus TELE2 kontroles un traucē TELE2 pildīt saistības, piemēram, dabas katastrofas, trešo personu prettiesiska rīcība, elektroapgādes traucējumi, eksplozijas un ugunsgrēki, streiki, traucējumi citos elektronisko sakaru tīklos, valsts un pašvaldību iestāžu noteiktie aizliegumi, ierobežojumi un cita rīcība.
   2. Abonents apliecina, ka viņš ir novērtējis Pakalpojuma derīgumu un atbilstību, un viņam ir pieejama visa nepieciešamā informācija par Pakalpojuma saturu, kvalitāti, norēķinu kārtību un Līguma izpildi un atbildību.
   3. Abonents uzņemas materiālo atbildību par tās personas rīcību, kam ir nodevis lietošanā savu pieslēguma numuru un/vai darījis zināmu līgumā norādīto paroli.
   4. Līgums stājas spēkā ar tā parakstīšanas brīdi un pēc visu Līgumā paredzēto maksājumu vai citu saistību izpildes.

|  |  |  |
| --- | --- | --- |
| **PASŪTĪTĀJS:** |  | **IZPILDĪTĀJS:** |
|  |  |  |
| E.Simsone |  | Ģ.Norlinds |

4.pielikums

2017.gada \_\_\_.\_\_\_\_\_\_\_ līgumam

**Nodarbinātības valsts aģentūras struktūrvienību adreses**

|  |  |  |
| --- | --- | --- |
| **Nr.p.k.** | **Struktūrvienības nosaukums** | **Struktūrvienības adrese** |
|  | NVA Pārvalde | K.Valdemāra iela 38 k-1, Rīga |
|  | NVA Pārvalde | Citadeles iela 7, Rīga |
|  | NVA Pārvalde | Eksporta iela 6, Rīga |
|  | Rīgas reģionālā filiāle | Jēzusbaznīcas iela 11, Rīga |
|  | Rīgas reģionālā filiāle | Talejas iela 1, Rīga |
|  | Rīgas reģionālā filiāle | Smiļģa iela 46, Rīga |
|  | Olaines KAC | Zemgales iela 33, Olaine |
|  | Salaspils KAC | Skolas iela 7, Salaspils |
|  | Daugavpils filiāle | Varšavas iela 18, Daugavpils |
|  | Rēzeknes filiāle | Atbrīvošanas aleja 155, Rēzekne |
|  | Jelgavas filiāle | Skolotāju ielā 3, Jelgava |
|  | Liepājas filiāle | Graudu iela 50, Liepāja |
|  | Aizkraukles filiāle | Lāčplēša iela 1, Aizkraukle |
|  | Neretas sektors | P.Lodziņa iela 2, Nereta |
|  | Alūksnes filiāle | Helēnas iela 52, Alūksne |
|  | Balvu filiāle | Bērzpils iela 2a, Balvi |
|  | Viļakas sektors | Abrenes iela 26, Viļaka |
|  | Bauskas filiāle | Rātslaukums 4, Bauska |
|  | Cēsu filiāle | Pļavas iela 3a, Cēsis |
|  | Ilūkstes sektors | Brīvības ielā 13, Ilūkste |
|  | Dobeles filiāle | Zaļā iela 27, Dobele |
|  | Auces sektors | Jelgavas iela 1, Auce |
|  | Gulbenes filiāle | Ābeļu ielā 8, Gulbene |
|  | Jēkabpils filiāle | Jaunā iela 79e, Jēkabpils |
|  | Viesītes sektors | Smilšu iela 2, Viesīte |
|  | Jūrmalas filiāle | Viestura iela 6, Jūrmala, Bulduri |
|  | Krāslavas filiāle | Grāfu Plāteru iela 9, Krāslava |
|  | Dagdas sektors | Daugavpils iela 8, Dagda |
|  | Kuldīgas filiāle | Pilsētas laukums 4a, Kuldīga |
|  | Limbažu filiāle | Vecā Sārmes iela 10, Limbaži |
|  | Ludzas filiāle | Stacijas iela 44, Ludza |
|  | Kārsavas sektors | Vienības iela 53, Kārsava |
|  | Zilupes sektors | Partizānu iela 5, Zilupe |
|  | Madonas filiāle | Upes iela 3, Madona |
|  | Ērgļu sektors | Blaumaņa iela 2, Ērgļi |
|  | Lubānas sektors | Tilta iela 5, Lubāna |
|  | Varakļānu sektors | Rīgas iela 13, Varakļāni |
|  | Ogres filiāle | Rīgas iela 14, Ogre |
|  | Preiļu filiāle | Raiņa bulvāris 19, Preiļi |
|  | Līvānu KAC | Rīgas iela 77, Līvāni |
|  | Maltas sektors | Skolas iela 24, Malta |
|  | Viļānu KAC | Rēzeknes iela 1a, Viļāni |
|  | Saldus filiāle | Avotu iela 12, Saldus |
|  | Siguldas filiāle | Dārza iela 2a, Sigulda |
|  | Talsu filiāle | K.Valdemāra iela 2a, Talsi |
|  | Tukuma filiāle | Šēseles iela 3, Tukums |
|  | Valkas filiāle | Raiņa iela 16, Valka |
|  | Smiltenes sektors | Pils iela 6, Smiltene |
|  | Valmieras filiāle | Meža iela 7, Valmiera |
|  | Rūjienas sektors | Raiņa iela 3, Rūjiena |
|  | Ventspils filiāle | Lakstīgalu iela 1, Ventspils |

|  |  |  |
| --- | --- | --- |
| **PASŪTĪTĀJS:** |  | **IZPILDĪTĀJS:** |
|  |  |  |
| E.Simsone |  | Ģ.Norlinds |